Hivatalos Lap L 239 , 22/09/2000 o. 0308 - 0316



A végrehajtó Bizottság határozata (1998. december 16.) az okmányszakértők összehangolt igénybevételéről (SCH/Com-ex (98) 59 rev.) A VÉGREHAJTÓ BIZOTTSÁG, tekintettel a Schengeni Megállapodás végrehajtásáról szóló egyezmény 132. cikkére, tekintettel a fent említett egyezmény 12. és 26. cikkére, figyelembe véve az 1998. szeptember 16-i nyilatkozatot [SCH/Com-ex (98) decl 3], A KÖVETKEZŐKÉPPEN HATÁROZOTT: 1. Jóváhagyja az okmányszakértők légi és tengeri forgalomban, valamint a konzuli képviseleteken történő összehangolt igénybevételének koncepcióját [SCH/Com-ex (98) 171 rev. 4]. 2. Tudomásul veszi az okmányszakértők igénybevételére jelenleg elvben alkalmasnak tartott helyszínek listáját, valamint a jelenleg kulcsfontosságúnak tekintett helyszínek és régiók kijelölését [SCH/I-Front (98) 184 rev. 3]. Berlin, 1998. december 16. az elnök C. H. Schapper -------------------------------------------------- SCH/I-Front (98) 171 rev. 4 A VÉGREHAJTÁS KONCEPCIÓJA 1998. szeptember 16-i ülésén a Végrehajtó Bizottság kiemelte az okmányszakértői tanácsadás fontosságát a schengeni területre irányuló illegális migráció elleni harc terén (SCH/Com-ex (98) decl. 3). Ezenkívül a Végrehajtó Bizottság megbízást adott egy konkrét végrehajtási koncepció kidolgozására, amelyet az alábbiakban terjeszt elő. Az okmányszakértőknek a légi és tengeri forgalomban, valamint a konzuli képviseleteken történő összehangolt igénybevételét a következő útmutatásnak megfelelően kell végezni: 1. A közös okmányszakértői csoportok összeállítására vonatkozó rendelkezések a) A schengeni államok egyes esetek tanulmányozása céljából információs szemináriumokat tartanak az alábbi témakörökben, amelyek felépítése és időtartama az egyes eseteknek megfelelően változó: Az alábbiak tekintetében, illetve az alábbi célokból végeznek tanácsadást: - hamis és hamisított okmányok felismerése, - elkövetési módok, - a hamis és hamisított okmányok felderítésére szolgáló készülékek beszerzése, - jogszabályok és ellenőrzési szabályok. Az alábbiak tekintetében, illetve az alábbi célokból végeznek tanácsadást: - légitársaságok és tengerhajózási társaságok érdekében, - harmadik államokban egy vagy több schengeni állam konzuli képviseletének segítése érdekében, - határellenőrző hatóságok vagy idegenrendészeti hatóságok segítése érdekében harmadik országok kiindulási repülőterein és kikötőiben. Az okmányszakértők segítséget nyújtanak a fuvarozóknak, és a kiutazási repülőtereken és kikötőkben a felszállás előtti ellenőrzések végzésében az irányításért felelős személyzetnek is. A schengeni államok a szakértőket általában két-három hetes időszakra kívánják kiküldeni. Az egyes államok szabadon dönthetnek egyoldalú kapcsolódó nemzeti intézkedések meghozataláról. b) A schengeni államok központi kapcsolattartó szervet jelölnek meg, amelyeken keresztül a szaktanács iránti igény, illetve a szakértői segítségnyújtás lehetőségei közölhetők, a szervezési kérdések elintézhetők, és az okmányszakértői tevékenységgel kapcsolatos információk továbbíthatók. A kiküldést javasló schengeni állam központi kapcsolattartó szerve felel az operatív koordinációért (az egyes kiküldetési tevékenységek kapcsán végzett előkészítés, végrehajtás és végrehajtás-ellenőrzés). Mind az elnökség, mind a felelős kapcsolattartó szerv számításba veszi az EU keretében végzett párhuzamos tevékenységeket. c) A központi kapcsolattartó szervek bizalmi alapon közvetlenül együttműködnek. d) A központi kapcsolattartó szervek rendszeres időközönként egyeztetik a képzési anyagokkal kapcsolatos igényeket, amely anyagokat szükség esetén a gyakorlati tapasztalatok alapján kiegészítenek, és haladéktalanul értesítik egymást az új elkövetési módokról. e) A mindenkori elnökség kellő időben konzultál a küldöttségekkel az EU-finanszírozás iránti igényekről (Odysseus), és az EU mindenkori elnöksége útján pályázatot nyújt be az Európai Bizottsághoz az Odysseus programból történő pénzügyi támogatás jóváhagyása céljából, amely pályázat gyakorlati információkat tartalmaz a képzési tevékenységek szervezéséről, valamint a képzési anyagok támogatásáról és kifejlesztéséről. Az első ilyen pályázatot a végrehajtandó projekt meghatározásával együtt (részt vevő államok, csoportok koordinációja, igénybevétel helyszíne, pénzügyi hozzájárulás) legkésőbb 1999. március 31-ig (benyújtás határideje) kell benyújtani. 2. Okmányszakértői kiküldetésekre alkalmas helyszínek kiválasztása Az okmányszakértői munkára elvileg alkalmas azon helyszínek listáját, ahol konzuli képviseletek és/vagy fuvarozók hivatalai találhatók, a mindenkori aktuális helyzet függvényében a "Határok" alcsoport külön határozza meg. Ha a fenti listában külön nem is említik, a rendelkezésre álló kapacitás függvényében a schengeni területre személyeket szállító nemzeti légitársaságok és hajózási társaságok személyzetének is fel kell ajánlani a képzést. Ezenfelül, ha elégséges kapacitás áll rendelkezésre, okmányszakértői tanácsadást lehet felajánlani azoknak a fuvarozóknak, amelyek ugyan nem nyújtanak közvetlenül a schengeni területre irányuló szolgáltatásokat, de a schengeni területre irányuló kapcsolatok kiindulási pontjaihoz gyűjtőjáratokat üzemeltetnek. Mindenesetre amint az egyes tanácsadási projekteket meghatározták, haladéktalanul kapcsolatot kell kiépíteni a konzuli képviseletekkel és a fuvarozókkal. Elvben a schengeni államok minden konzuli képviseletét tájékoztatják az okmányszakértők tervezett kiküldéséről a helyi szintű képviseletekhez. 3. Kulcsfontosságú helyszínek és régiók kijelölése Az okmányszakértők igénybevétele a pillanatnyi helyzet felmérésén alapszik. A "Határok" alcsoport külön határozza meg a kulcsfontosságú helyszíneket és régiókat. 4. Az okmányszakértői tanácsadásba bevont személyek profilja Az okmányszakértőként dolgozó személyi állománynak mind szakmailag, mind személyileg alkalmasnak kell lennie. Az okmányszakértőknek legalább ötéves végrehajtási területen szerzett tapasztalattal kell rendelkezniük. Az okmányszakértőknek kielégítő mértékben ismerniük kell azt a nyelvet, amelyet kiküldetésük helyén a légi és tengeri forgalomban főként használnak, és természetesen a kellő mértékben ismerniük kell a légitársaságokkal és okmányokkal kapcsolatos angol terminológiát (IATA képzési anyag). Az okmányszakértőként dolgozó tisztviselőknek ezenfelül rendelkezniük kell az e tevékenységhez szükséges pedagógiai és didaktikai tapasztalatokkal. 5. A jelentéstétel szabályozása és a koncepció továbbfejlesztése Megbízásuk lejártával az okmányszakértők írásos jelentést készítenek megbízásuk menetéről és a felderített gyenge pontokról, az elkövetési módokról és a már foganatosított ellenintézkedésekről. A jelentést a felelős állam útján meg kell küldeni a Főtitkárságnak abból a célból, hogy azt a "Határok" alcsoportjában helyet foglaló minden küldötthöz eljuttassák. A mindenkori elnökség a vonatkozó hathónapos időszak során végzett tevékenységről szóló, értékelést is tartalmazó összegző beszámolót készít, amelyet naptári félévenként kell a "Rendőrség és biztonság" elnevezésű I. munkacsoportnak benyújtani. Az elnökség ezenfelül a további eljárásra, ezen belül a tanácsadói intézkedésekre és műszaki vagy taktikai fejlesztésekre vonatkozó javaslatokat dolgoz ki, majd ezeket a "Határok" alcsoport elé terjeszti. -------------------------------------------------- SCH/I-Front (98) 184 rev 3 OKMÁNYSZAKÉRTŐK ÖSSZEHANGOLT IGÉNYBEVÉTELE A LÉGI ÉS TENGERI FORGALOMBAN ÉS A KONZULI KÉPVISELETEKEN Okmányszakértők igénybevétele céljára jelenleg elvben alkalmasnak tartott helyszínek kiválasztása, és a jelenlegi kulcsfontosságú helyszínek és régiók kijelölése. I. Okmányszakértői kiküldetések céljára jelenleg alkalmasnak tartott helyszínek kiválasztása Az aktuális helyzet felmérése alapján, okmányszakértői kiküldetések céljára elvileg az alábbi konzuli képviseletekkel és/vagy légitársaságok és hajózási társaságok külföldi irodáival rendelkező helyszínek jönnek szóba (szükség esetén a listát naprakész állapotba hozzák): - Abidjan (Elefántcsontpart) Légitársaságok Képviseletek: Franciaország, Portugália - Abu Dhabi (Egyesült Arab Emírségek) Fontos átszálló repülőtér az Európába tartó járatokhoz, ezért a tanácsadás és a képzés különösen előnyös a légitársaságok számára - Accra (Ghána) Légitársaságok - Ankara (Törökország) Légitársaságok - Bamako (Mali) Légitársaságok Külképviseletek: Franciaország - Bangkok (Thaiföld) Légitársaságok - Bissau (Bissau-Guinea) Légitársaságok Külképviseletek: Portugália - Brazzaville (Kongó) Légitársaságok Külképviselet: Franciaország - Casablanca (Marokkó) Légitársaságok Külképviselet: Spanyolország - Colombo (Srí Lanka) Légitársaságok Külképviselet: Franciaország - Dhaka (Banglades) Légitársaságok Külképviselet: Franciaország - Dakar (Szenegál) Légitársaságok Külképviselet: Franciaország, Portugália, Spanyolország - Douala (Kamerun) Légitársaságok Külképviselet: Franciaország - Dubai (Egyesült Arab Emírségek) Fontos átszálló repülőtér az Európába tartó járatokhoz, ezért a tanácsadás és a képzés különösen előnyös a légitársaságok számára - Haiti Légitársaságok Külképviselet: Franciaország - Ho Si Minh-város (Vietnam) Légitársaságok Külképviselet: Franciaország - Hong Kong Légitársaságok Külképviselet: Franciaország - Iszlamabad (Pakisztán) Légitársaságok Külképviselet: Spanyolország - Isztambul (Törökország) Légitársaságok Külképviselet: Spanyolország - Karachi (Pakisztán) Légitársaságok Külképviselet: Németország (kívánatos az intenzív tanácsadás és képzés). - Kijev (Ukrajna) Külképviselet: Portugália - Kuvait Légitársaságok - Lagos (Nigéria) Légitársaságok Külképviselet: Németország, Franciaország, Spanyolország - Lima (Peru) Légitársaságok Külképviselet: Spanyolország - Luanda (Angola) Légitársaságok Külképviselet: Portugália - Makaó Légitársaságok Külképviselet: Portugália - Malabo (Egyenlítői-Guinea) Légitársaságok Külképviselet: Spanyolország - Maputo (Mozambik) Légitársaságok Külképviselet: Portugália - Moszkva (Oroszország) Légitársaságok - Nador (Marokkó) Külképviselet: Spanyolország - Nairobi (Kenya) Légitársaságok Külképviselet: Németország, Franciaország - Peking (Kína) Légitársaságok Külképviselet: Franciaország, Spanyolország - Praia (Zöld-foki-szigetek) Légitársaságok Külképviselet: Portugália - Rabat (Marokkó) Légitársaságok Külképviselet: Spanyolország - Rio de Janeiro (Brazília) Légitársaságok Külképviselet: Portugália - São Tomé (São Tomé és Príncipe) Légitársaságok Külképviselet: Portugália - Sal (Zöld-foki-szigetek) Légitársaságok Külképviselet: Portugália - Sanaa (Jemen) Légitársaságok - Santo Domingo (Dominikai Köztársaság) Légitársaságok Külképviselet: Spanyolország - Sanghaj (Kína) Légitársaságok Külképviselet: Franciaország - Szkopje (Macedónia Volt Jugoszláv Köztársaság) Légitársaságok - Tanger (Marokkó) Légitársaságok Hajózási társaságok Külképviselet: Spanyolország - Tetuan (Marokkó) Külképviselet: Spanyolország - Tirana (Albánia) Légitársaságok - Tunisz (Tunézia) Légitársaságok - Yaounde (Kamerun) Légitársaságok Külképviselet: Franciaország II. Jelenleg kulcsfontosságú helyszínek és régiók kijelölése Az okmányszakértők igénybevétele a helyzet aktuális értékelésén alapul és eszerint a fenti I. pontban megjelölt helyek közül a következők tekintetében különösen fontos. A felsorolás nem végleges. A listát szükség esetén az aktuális igénybevételi szükségletek szerint frissíteni kell. - Abidjan - Abu Dhabi - Accra - Bamako - Brazzaville - Casablanca - Dakar - Dubai - Isztambul - Lagos - Moszkva - Tirana - Tunisz Célként az okmányszakértőknek a fenti helyekre történő haladéktalan, összehangolt kiküldését kell kitűzni. Ezenfelül a lehető leghamarabb okmányszakértőket kell kiküldeni a következő helyekre (az itt felsoroltak sorrendjében): - Bangkok - Ankara - Karachi - Nairobi - Sanaa - Szkopje --------------------------------------------------